ทองปิดพุ่ง 10.2 ดอลล์
สัญญาทองคำตลาดนิวยอร์กปิดพุ่งขึ้น 10.2 ดอลล์ จาก แรงซื้อเก็งกำไร,เงินดอลล่าร์อ่อน
10 ก.ค. 2555

สัญญาทองคำตลาดนิวยอร์กปิดพุ่งขึ้น 10.2 ดอลล์ จาก แรงซื้อเก็งกำไร,เงินดอลล่าร์อ่อน
สัญญาทองคำตลาด COMEX (Commodity Exchange) ส่งมอบเดือนส.ค.พุ่งขึ้น 10.2 ดอลลาร์ หรือ 0.65% ปิดที่ 1,589.1 ดอลลาร์/ออนซ์ หลังจากเคลื่อนตัวในช่วง 1589.9 - 1589.1 ดอลลาร์ 
นักลงทุนเข้ามาช้อนซื้อเก็งกำไรหลังจากสัญญาทองคำร่วงลงติดต่อกันหลายวันทำการ โดยเฉพาะเมื่อวันศุกร์ที่ผ่านมา สัญญาทองคำร่วงลงถึง 1.9% หรือ 30.5 ดอลลาร์ หลังจากสหรัฐเปิดเผยว่าตัวเลขจ้างงานนอกภาคการเกษตรมิ.ย.เพิ่มขึ้นเพียง 80,000 ตำแหน่ง ซึ่งน้อยกว่าที่นักวิเคราะห์คาดการณ์ว่าจะเพิ่มขึ้น 90,000-100,000 ตำแหน่งโดยประมาณ ขณะที่อัตราว่างงานทรงตัวที่ระดับ 8.2%
นอกจากนี้ สัญญาทองคำยังได้รับแรงหนุนจากการพุ่งขึ้นของราคาน้ำมันดิบ และสกุลเงินดอลลาร์ที่อ่อนค่าลงเมื่อเทียบกับสกุลเงินหลักๆ 
อย่างไรก็ตาม สัญญาทองคำยังคงปิดที่ระดับต่ำกว่า 1,600 ดอลลาร์/ออนซ์ เนื่องจากนักลงทุนยังคงวิตกกังวลเกี่ยวกับการลุกลามของวิกฤตหนี้ โดยล่าสุดเมื่อวานนี้อัตราผลตอบแทนพันธบัตรสเปนอายุ 10 ปีพุ่งเหนือ 7% ซึ่งถือเป็นระดับที่ไม่สามารถบริหารจัดการได้ในระยะยาว ขณะที่ผลตอบแทนพันธบัตรอิตาลีดีดตัวขึ้นเหนือ 6% ในการประมูลพันธบัตร